**יורם טולדנו** (נולד ב-30 באוגוסט 1967) הוא שחקן קולנוע, טלוויזיה ותיאטרון ישראלי.

ביוגרפיה
--------

טולדנו נולד וגדל בטבריה ושירת בחטיבת הנח"ל. הוא סיים לימודי משחק בבית צבי ב-1996. הוא השתתף בהצגות של תיאטראות באר שבע, חיפה והספרייה, בהן מעגל הגיר הקווקזי, המלט, אותלו ורומיאו ויוליה. בתיאטרון בית ליסין השתתף במחזות "החולה ההודי", "קפה ערבה" ו"דולפינים", ובשנת 2008 בחר בו התיאטרון לאחד מארבעת השחקנים המצטיינים שלו לאותה שנה, לצדם של יונה אליאן, ששון גבאי והדס קלדרון.

בשנת 2005 השתתף בסדרת הטלוויזיה "חדר מלחמה", וגילם בה את דמותו של היועץ המשפטי של החמ"ל בו עסקה הסדרה. ב-2006 גילם את גבריאל בסרט "שלוש אמהות". ב-2008 השתתף בסרט הקולנוע "אדם בן כלב" - הפקה בינלאומית לפי ספרו של יורם קניוק - והשתתף בקומדיה מוזיקלית ששודרה בערוץ הילדים, "לה לה לנד". ב-2009 גילם את אחד התפקידים הראשיים בסדרת המתח "תמרות עשן", השוטר נפתלי שמש. עונה שנייה של הסדרה שודרה בשנת 2011. בשנת 2010 גילם תפקידים ראשיים בשתי סדרות טלוויזיה נוספות: "טקסי דרייבר", שבה גילם את דמותו של נהג מונית מכור להימורים, ו"חטופים", שבה גילם את דמותו של נמרוד קליין, אחד החטופים שחזרו מהשבי. עונה שנייה של "חטופים" בהשתתפותו שודרה ב-2012. בשנת 2013 גילם את דמותו של שוטר מושחת בעונה השנייה של נויורק. באותה השנה גילם את דמותו של ד"ר אריה גבאי, פסיכיאטר ראשי בסדרה הבורר וכן שיחק בסרטה של חנה אזולאי הספרי, "אנשים כתומים" ובסרט "מקום בגן עדן". ב-2015 החל לגלם את דמותו של נפתלי דנינו, אביו של דניאל גורן (דניאל ליטמן) וסוכן מוסד לשעבר בסדרת הנוער "החממה".

ב-23 ביולי 2016 הגיע לבמות ההצגה "הר לא זז" של תיאטרון בית ליסין בכיכובו, בבימויו של עירד רובינשטיין. באוקטובר באותה שנה החל לשחק ב"אהבת מוות" מאת ענת גוב ובבימוי גלעד קמי באותו תיאטרון. במקביל, הוא משחק גם ב"המקרה המוזר של הכלב בשעת לילה" ו"המוגבלים". ב-2017 הוא משחק בהצגה "הקומה השלישית" בתיאטרון בית ליסין.

בשנת 2017 שיחק בסרטו של שבי גביזון "געגוע".

בשנת 2018 שיחק בסדרה "הרמון", ששודרה בערוץ 13. באותה שנה שיחק גם בהצגה "אנשים, מקומות ודברים" של תיאטרון בית ליסין. בנוסף שיחק בעונה השנייה של סדרת המתח כפולים לצד מורן רוזנבלט וחנה אזולאי.

בשנת 2019 שיחק בתפקיד הראשי בסרט "הד", לצד יעל אבקסיס. בשנה זו שיחק במיני סדרת הטלוויזיה "הנערים" של HBO. 

בשנת 2021 שיחק בטלנובלה "בעלת החלומות" בתפקיד מאיר, אב המשפחה.

בשנת 2021 שיחק בסדרה "פגע וברח" בתפקיד משה.

בשנת 2022 שיחק בסדרה "בלאדי מורי" בתפקיד הרופא אטיאס.

בשנת 2022 הופיע בסרט הקצר "הילד" בתפקיד אבינועם.

חיים אישיים
-----------

טולדנו היה נשוי לשחקנית אנלי הרפז (בתו של השחקן שרגא הרפז) עד לפטירתה מסרטן השד ב-13 במאי 2011, ולהם שני ילדים.

קישורים חיצוניים
----------------

ויקישיתוף מדיה וקבצים בנושא **יורם טולדנו** בוויקישיתוף

* יורם טולדנו, במיזם "אישים" לתיעוד היצירה הישראלית
* יורם טולדנו, במסד הנתונים הקולנועיים IMDb (באנגלית)
* יורם טולדנו, באתר "אידיבי", מאגר הידע העברי לקולנוע ישראלי ועולמי
* נועה רום, רימון עשן, באתר ynet, 31 בדצמבר 2008
* מרב יודילוביץ', "אני לא מבין את הרצון להיות מפורסם", באתר ynet, 9 במרץ 2010
* יונתן אסתרקין, חשוף: הפצעים הפתוחים של גיבור "חטופים" יורם טולדנו, באתר nrg‏, 25 באפריל 2010
* חגית גינזבורג‏, "תמרות עשן": יורם טולדנו עדיין מתאושש ממות אשתו, באתר וואלה!‏, 13 בדצמבר 2011
* הילו גלזר, ניתוח לאחר המוות: למרות הכל, יורם טולדנו נמצא בפריחה, באתר nrg‏, 19 באוקטובר 2012
* ניר שאולוף‏, "האלימות המכוערת נמצאת אצל הנורמלים": ריאיון עם יורם טולדנו, כוכב "המקרה המוזר של הכלב בשעת לילה", באתר וואלה!‏, 31 במרץ 2014
* יובל אברמוביץ', "פה ושם אני יוצא לדייטים, אבל אין לי זמן לחפש זוגיות", באתר ישראל היום, 4 באוגוסט 2016
* איתן לשם, עכבר העיר אונליין, יורם טולדנו: "עברו עליי שבע השנים הרעות, אני מקווה שעכשיו יגיעו השבע הטובות", באתר הארץ, 20 באפריל 2017
* אור סיגולי, גיבור טראגי: השחקן שחי את הכאב, באתר כלכליסט, 3 בספטמבר 2017
* אינה טוקר, יורם טולדנו: "אני נמשך לטרגדיות משפחתיות", באתר ynet, 10 במאי 2019

הערות שוליים
------------

1. ↑  סרטונים השחקנית אנלי הרפז הלכה לעולמה, באתר של "רשת 13", 14 במאי 2011 (במקור, מאתר "nana10"); במקור, מתוך התוכנית "ערב טוב עם גיא פינס"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008682288405171
* BIBSYS: 13070360
* BnF: cb16957047x (data)
* GND: 1036567168
* ISNI: 0000 0004 4576 1161
* LCCN: n2017000988
* SUDOC: 182798704
* VIAF: 313571188
* WorldCat: lccn-n2017000988

 |